Tre vindere af en grøn konkurrence blev mandag aften blevet kåret på Thisted Gymnasium. I år har Thy og Mors nemlig fokus på grøn adfærd, og som led i den opmærksomhed har borgere, virksomheder ungdomsuddannelser kunnet bidrage med idéer. Det endte med syv finalister. Nu er de blevet til tre vindere. De tre vindere er Vesterhavshytten i Agger, EUC Nordvest i Thisted og Svend Erik Guld fra Skyum syd for Thisted. - Det er jo et skud til, at man kommer videre og gør noget mere. Hvis jeg tænker på affaldssortering, kan jeg godt sortere det, men hvis det alligevel havner samme sted, er det lige meget. Det skulle helst være sådan, at det bliver brugt og ikke brændt af, sagde indehaveren af Vesterhavshytten, Peter Sørensen, da han modtog prisen. Han er ikke den eneste vinder, hvor konkurrencen er begyndelsen på mere. - Det er meningen, at vi vil lave et område om, som kan tage en masse CO2, og det bliver det næste projekt, forklarede Svend Erik Guld fra scenen. De tre vindere får alle et æbletræ og billetter til to arrangementer i Thy.

Referat:
Tre vindere kåret for deres grønne idéer i Thisted. Formålet er at sætte fokus på grøn adfærd i Thy og på Mors.